Karaf erka 

Waag lidtle he lulle kd kuonneka 

IErkob Waag ur ubaa les ka kuonne. 2 Les a kinaalla he inum man. 
He he niini hi gaa ijeka man. Biiy lulle gaa ong'o'de. Him Naasan 

Waagieto bie 'dug 'du mamade. 

3 Aale Waag kieye, Edhum hi ye ka 'die. Edhum do ye ka 'die. 
4 Waag edhum hat midhabka argiiyye. Aale Waag biiy gaa 
edhka ubaa biiy gaa ong'o'deka hoi eiy gaa niiyye. 5 Waag biiy 
gaa edhka Kulich chie, biiy gaa ong'o'deka Chuure chie. Biiy 
do ka chuurayye, ka bi'de. He kinaalla kulich erka. 

6 Aale Waag kieye, Bie hi eiy 'gisat, hi toom kaat. 7 Aale Waag bie 
toom gaa gudanayche. Bie urietka ubaa bie lesietka hoi eiy ye 
gaa 'deeyche. He do hat kinaal 'die. 8 Bie biiy toomle ye ka 
'diiyyeka Waag hi Ur chie. Biiy do ka chuurayye, ka bi'de. He 
kinaalla kulich ki naamaka. 

9 Aale Waag kieye, Bie lesietka he me 'daa tigil ki mado, les me 
gogoka hi ye ka 'diiyyo. He do hat kinaal 'die. 10 Waag biiy me 
gogoka" Les chie, bie me 'daa tigil ki madeka Bas chie. Waag 
he kinaal hat midhabka argiiyye. 1l Aale Waag kieye, Les iish 
met lulle ubaa 'guor met lulle saano hi gaa higiso-, umle 
kinaal les ki oko'deka, ged ka 'dedeenka, hi gaa 'die, chie. He 
do hat kinaal 'die. 12 Les do iish ubaa 'guor saano 'guoka hatle 
met hi hoi ka eiyye-, umle les ki oko'deka, ged ka de'deenka hi 
gaa 'die. Waag he kinaal hat midhabka argiiyye. 13 Biiy do ka 
chuurayye, ka bi'de. He kinaalld kulich ki sedeka. 

14 Aale Waag kieye, He gdal edhum ka shiguoka hi ur ye gaa 'die, 
hi kulich ubaa chuurelle hoi eiy gaa naannuo, hi 'guiyam 
ramie ubaa ir afle ta warram galaat aargisuo. 15 Aale edhum 
kinaal hi ur gaa bolou, hi les gaa veero, Waag hi chie. He do 
hat kinaal 'die. 16 Waag edhum gugudoka naam tag niiyye. 
Edhiim gudoka kulich me ki koyye. (Edhum kinaalla aadho.) 
Edhum ninnika chuure me ki koyye. (Edhum kinaalla 'gtiiyii.) 
Waag hidhino liba tag niiyye. 17 - 18 Aale Waag edhum naama 
kinaal ur koyye, giri edhum les gaa eedhneyo-, kulich ubaa 
chuure me ki 'gie-, kulich ubaa chuure hoi eiy gaa nannuoka. 

a l:10 muuninyka: les me gogoka 

Waag he kinaal hat midhabka argiiyye. 19 Biiy do ka 
chuurayye, ka bi'de. He kinaalla kulich ki afurka. 

20 Aale Waag kieye, Bas bee ubaa bine basietka hi koch yeet. Kimir 
hi ur gaa aa'duan, chie. 21 Waag bine basiet gugudoka ubaa 
beeny bas gaa seseenka, hatle met hi hoi ka eiyyeka, ta ubaa 
kimir hatle met hi hoi ka eiyyeka ka kuonne. Waag he kinaal 
hat midhabka argiiyye. ^Waag bine basietka ubaa beenyle 'du 
'guunuanne, 'Dalaa, hoi hoyie. Bas koch yiedhie. Kimir uba hi 
hoi baa'd ki hoycho, Waag hi chie. 23 Biiy do ka chuurayye, ka 
bide. He kinaalla kulich ki chenka. 

24 Aale Waag kieye, Les he luogolka, hat kaana aany, guure, ta 
bine hatle met hi hoi ka eiyyeka lulle hi ye gaa 'die. He do 
hat kinaal 'die. 25 Aale Waag bine, ubaa aany, ta guur hatle 
met hi hoi ka eiyyeka tag niiyye. Waag he kinaal hat 
midhabka argiiyye. 

26 Aale Waag kieye, Gal hat mutin ki eg-, yaalmitkunno ka 'gieka ki 
tag nuo. Gaal hi bee, kimir, aany, ta he lulle les gaa seseenka 
ubaa les tuu'dle he gaa muumuro, chie. 27 Aale Waag galaat ka 
kuonne, gaal yaalmitle tag ka niiyye. b Waag maayab ubaa 
maa'deet tag niiyye. 28 Waag gaal 'dii 'guunuanne, 'Dalaa, hoi 
hoyie, les koch yiedhie, les he gaa muumuraa. Bee ubaa kimir, 
ta aale les helle luogol-, hi gaa seseenka, lulle he ki 
muumuraa, Waag hi chie. 29 Aale Waag kieye, Dhaayie, yaa iish 
met lulle les gaa 'gie-, 'guom hi gaa higitoka, ubaa 'guor lulle 
saano hi gaa higisoka hi ka shie. 30 Aany, bine, kimir, ubaa he 
met lulle him nannuo-, les gaa seseenka, 'guomle yu shieka iish 
ubaa 'guor nee 'guoka, Waag hi chie. He do hat kinaal 'die. 

31 Aale Waag he tag niiyyeka lulle dhaayche. Waag he lulle 
hat sum midhabka argiiyye. Biiy do ka chuurayye, ka bi'de. He 
kinaalla kulich ki leka. 

Karaf ki naamaka 

2Aaleka ur ubaa les, ta he met lulle hi gaa ijoka, Waag hatalla hi 
tag koyye, hujich 4o due. 2 Waag he lulle tag nanniiyyeka 
hujichle hi gaa due. Kulich ki tiiyaka hef gaa 'gisate. 3 Waag he lulle ka 
kuonneka hujichle ram le gaa beesete. Aale 'daa giri Waag kulich ki 
tiiyaka hef gaa 'gisateka, kulich kinaal 'dii 'guunuanne, kulich taak 
koyye. 

b l:27 muuninyka: tdg %k& niiyye. 

Waag hatle maayab erka ubaa maa'deet erka ka kuonneka 

4 - 5 Waag hatle ur ubaa les ka kuonneka, fayamle eiy taaka heella: Af 
giri Yoowa Waag hi ur ubaa les tag gaa niiyyeka, af kinaalla les he 
'guor ubaa iish hi ma gaa tinny, 'daa giri Waag ir ma ka hany-, ir les 
ma tuninyka. Les uba he maadhat hi gaa ije-, hi fafuoka man. 6 Aale 
bie lesso gaa fefeme, les bash ki yegie, bie les nyunyurasie. d 7 Aale 
Yoowa Waag maayab ee'd tag gaa niiyye, mu sonom in him luolmitika 
ki niiyye. Maayab kinaal sidh kaadhdhe, loolnodhe. 

8 Aale Yoowa Waag tiaa baryo al gaali Eden yegie mare les gaa 
fiiyye. Waag maa he tag niiyyeka les he fiiyye kinaal gaa idiche. 
9 Aaleka Yoowa Waag 'guor met lulle dabaan-, umle uba 'guom ka 
midhabka, les gaa disiche. Waag les hurt 'gor gaal luolmit shiguoka 
gaa 'disiche. Waag uba 'gor gaal daalim midhabka ubaa 'daalim deewka 
shiguoka les hurt gaa disiche. 

10 War les 'guom hi gaa higite kinaal bie fafiiyyeka Edenno gaa 
fuate. War al kinaalka met afur eiy ka fuufuate. l1 War tigil meenyle 
Bishon. War kinaalla les Havila al gaali horki gaa aargiro mare lulle ki 
koong'odote. 12 (Horki les kinaalloka he tag dabaan. Al kinaalla in 
henyit usiiyyoka ubaa waar dabaanka hi gaa ija.) 13 War ki naamaka 
meenyle Giyon. War kinaalla les Kush lulle ki koong'odote. 14 War ki 
sedeka meenyle Tigires, War kinaalla les Assiria daa baryo he ki 
fafaanna. War ki afurka meenyle Uferate. 

15 Yoowa Waag maa girika eeyye, mu les Eden hurt gaa idiche, giri 
mu les guguso-, les 'de'deenka. 16 Aale Yoowa Waag mu dee ki mu'de, 
kieye, 'Guor lulle lesalla gaa 'giella hatkua fed oka kiiokom. 17 'Gdr gaal 
'daalim midhabka ubaa daalim deewka shiguoka takamle ha kony. 
Kulich 'gor kinaalla konyoka ha kufunanna, Waag hi chie. 

18 Aaleka Yoowa Waag kieye, Maayab takamle he ma midhanany. 
Maa mu hujich ki chichirat-, mu hoi ki midhabka, tag ha yu nannaa, 
chie. 19 Aale Yoowa Waag kimir ubaa aany, ta bine lulle he ee'd tag 
gaa niiyyeka Adam e shuu tiu chie, giri aany, bine ubaa kimir meetle 
mui shiguoka mamalloka. Aale Adam he lulle Waag hi shuu du chieka 
meet shie. 20 Adam aany, ubaa kimir, ta bine lulle meet shie, kor mu 
hatle he maa hi hujich ki chichirat-, hoi ki midhabka ma arginy. 

21 Aaleka Yoowa Waag Adam ram ilishka me ki koyye. Mu rafeka, 
dhirle dhir tiki'd Waag hi ka siliche. Al kinaal Waag hi af saalle. 
22 Aale Yoowa Waag dhir girika maa'deet tag gaa niiyye, mii Adam 
'dugaa eeyye. 23 Aale Adam kieye, Heella lefit lefchu, ubaa so sochii. 

d 2:6 muuninyka: Aale ntesso les 'darame, les lulle nyunyurasie. 
e 2:19 Adam helle kieye, Mdddhdt 



Mu meenyle maa'deet, 'daa giri mu he maayab ye gaa 'dieka, mui yie. 
24 'Daa kinaalla dugaka in maayab jaalle ubaa Jielle hadia, minle hoi 
chiida, gaal hulaalle tigid yeedhe. 

25 Aale A'dam ubaa minle hulaalle he geleem manay, he kern hi ma 
'gi'gin. 

Karaf ki sedeka 

Adam ubaa minle 'deeny Waag hi ki mu'deka tieeney 

3Aale bine Waag hi tag niiyyeka lulle charro hi 'dii didasich. Char 
maa'deet yiete, kieye, He duwa? Waag kieye, 'guor les gaa 'giella 
lulle hai konyo, chie? char hi yie. 2 Aale min char geeyche, kieye, 
'Guor les gaa 'giella umle ha nyi koonyo. 3 'G6r les hurt gaa yaalalla 
takama umle hai kony, hai dig cheen, hi dig chieka hai kufunanna, 
Waag hi chie. 4 Aale char min geey, kieye, Iti ma kufuminy. 5 Waag 
kulich hi 'gor konyoka, hat met hi eiy tieen-, hi hat Waag cheedheka, 
he oita; hat Waag he lulle ogalla, he midhabka ubaa he 'dedewka hai 
oonoto, char hi yie. 6 Aale min 'gor hat 'guomka midhab, 'gor hi il 
hergite-, argiiyye-, 'gor uba gaal daalim shigia maalleka, 'gor umle 



Erkob 3 5 

baate, konye, 'daa tigi'd belle du site. Maa kinaal liba hi koey. 7 Gaal 
hulaalle met hi eiy 'die, gaal hat geleem manka kimite. Gaal kinnach 
nee yu'gute, geleem tag gaa naate. 

8 Gelga biiy ka abunayyeka, Yoowa les hurt gaa seseme, gaal hi 
yiikur maale. Adam ubaa minle Yoowa Waag met gaa shuole, les hurt 
'guor leka ki erey. 9 Aale Yoowa Waag Adam viiyye, mii heesete, Ale 
gaa ida? chie. 10 Aale mu kieye, Yii yiikiirkua maale, in gele man ko 
kiadhe, erey, mui yie. 11 Aale Waag kieye, Maaya hat kiiiin gele manka 
ko geey? 'Gor yu ko geey-, ha kony, yii yieka, konye? Waag hi chie. 
12 Adam kieye, Min giri kuuni ye ka shiiche-, nyi hoi af ideka, he ye 'gor 
ka shiiche, yaa 'gor koey, yie. 13 Aale Yoowa Waag min geeyche, kieye, 
Meete ekeyche? Min kieye, Charro ye nyimite, in yii 'gor koey, chie. 

14 Aale Yoowa Waag char geeyche, kieye, Hat kuun heella 
ekeycheella yaa ko ki waa'gate, ko aany ubaa bine baadiet lulle a me 
'gidhie. Kuun aale geere ki seseenne. Kiiiin taalle les idoolla bar lulle 
shere igianna. 15 Kiiiin ubaa maa'deet aale hollo yu hoi neebesia. 
Umutkii ubaa min umutle liba hollo yu hoi neebesia; mu me hai ko 
darama, kuiin mu sana 'ginianna. 

16 Aale Waag min geeyche, kieye, Gon bolokua dalietka sum ha yu 
iilshanaya. Kuun dadalloka gon hai ko bolloonno. Kuiin belkua baltle 
'gayya/ mu iini ko he ki mumura, Waag hi chie. 17 Aale Waag Adam 
geeyche, kieye, 'Daa giri kuun minku 'deenyle nee koyye-, 'gor yu ko he ki 
mure-, ha kony, yii yieka, konyeka, les 'daakiika he yii ki waa'gate. Kiiiin 
taalle ali idoolla ha ladaanna, hujicho nanniiyya, in les 'guom gaa 
kokonyo. 18 Les 'guor hii 'guoka ubaa ish hii 'guoka hai gaa 'deeme, in kuun 
'guom les gaa de'deenka koonyo. 19 Simis dhii'deka, in 'guom koonyo, in 
jiig kufunanna, ee'd ye gaa diiyyeka hoi 'du naata, Waag hi chie. 

20 Adam minle meenyle shieka Hawa, daa giri mu galaat lulle les 
ijool, jie leka. (Hdwa Mile kieye, LuolmitL) 21 Aale Yoowa Waag issam 
geleem tag gaa niiyye, Adam ubaa minle hite. 

22 Aale Yoowa Waag kieye, Ba dhaayie, Adam he hat miiiin mii tigi'd 
yie, hat miiiin ke he midhabka ubaa he dedewka dgalla. Aale kaana 
mu hai 'gor gaal luolmit shiguoka umle ka baan, kony, biiyo les dug 
'du yiediny, Waag hi chie. 23 Yoowa Waag Adam les Eden gaa ariiyye, 
giri mu ee'd Waag hi tag gaa niiyyeka guguso-, fafuoka. 24 Waag gaal 
les gaa ariiyyeka, les E'den daa baryo galle uriet-, gaali kerubim yeget 
mare gaa idiche. Faad bolloon-, hoi gaa mama'doka liba al kinaal gaa 
koyye, giri kerubim ubaa faad kinaal 'gor gaal luolmit shiguoka 
'gierichle 'de'deenka. 

^3:16 muuninyka: Kuun belkua fe'de 

